sagorsarker/bangla-wikipedia huggingface dataset:
হায়দ্রাবাদি পালোয়ান

পালোয়ান বা পহলওয়ান (উর্দু پہلوان শব্দটি মূলত ফার্সি থেকে এসেছে), এছাড়াও পেহেলওয়ান, পহেলওয়ান বা পেহলওয়ান শব্দ, ইংরেজিতে যার অর্থ কুস্তিগির, সেগুলিও একই অর্থে ব্যবহৃত হয়। ভারতের হায়দ্রাবাদে, পালোয়ান শব্দটি সাধারণত দুই ধরনের মানুষের সম্পর্কে বলা হয়।
প্রথমত, এর অর্থ হল কুস্তিগির, এরা হল সেই সমস্ত পালোয়ান যারা রাজকীয় যুগে কুস্তিগির হিসাবে রাজাদের পৃষ্ঠপোষকতা লাভ করেছিল, তারা সারা পৃথিবী জুড়ে কুস্তিতে (ভারতীয় ফ্রি স্টাইল কুস্তি) শিরোনাম জিতে হায়দ্রাবাদ শহরের জন্য খ্যাতি ও সম্মান এনেছিল।
পালোয়ানের অন্য অর্থটি ভারতের বোম্বেতে এখন (মুম্বাই) ব্যবহৃত 'ভাই' শব্দটির মতোই, যারা ভারতের স্বাধীনতার পরে জমিদারদের মতো অভ্যাসের দিকে ঝুঁকেছিল এবং শহরের অপরাধে প্রধান দাঙ্গাবাজ হিসেবে বিবেচিত হত। এদের মধ্যে বেশিরভাগই ভূমি দখল, চাঁদাবাজির মতো অপরাধের সাথে জড়িত ছিল এবং আবাসন বা জমিজমা সংক্রান্ত ব্যবসা করত।
প্রাথমিকভাবে হায়দ্রাবাদে, পালোয়ানদের বেশিরভাগই আরবদের মধ্যে থেকে হত, স্থানীয়ভাবে যাদের বলা হত চৌশ। এইভাবে পালোয়ান নামটি সেই চৌশ কুস্তিগিরদের দেওয়া হয়েছিল। এতেই তারা জনসাধারণের দৃষ্টির সামনে এসেছিল (হায়দ্রাবাদের বেশিরভাগ লোকেরা মনে করত যে, চৌশরাই পালোয়ান)। প্রথম দিকের দিনগুলিতে, বাসিন্দারা তাদের সম্মান করত এবং জনসাধারণের সমস্যাগুলি নিষ্পত্তি করতে তাদের উৎসাহিত করা হত।
চৌশ পালোয়ানদের ইতিহাস নিজামের যুগে পাওয়া যায়। ১৮১৮ খ্রিস্টাব্দে তৃতীয় মীর আকবর আলি খান সিকান্দার জাহের সময় হাজরামাউত থেকে আসা কিছু আরব নাগপুরের ভোসলাদের কাছ থেকে এবং পুনা (বর্তমানে পুনে) থেকে মুক্তি পেয়ে হায়দ্রাবাদে চলে আসে।
প্রাথমিকভাবে হায়দ্রাবাদে, পালোয়ানরা বেশিরভাগই আরবের মানুষ ছিল, যারা স্থানীয়ভাবে চৌশ নামে পরিচিত ছিল। এইভাবে, পালোয়ান উপাধিটি সেই চৌশ কুস্তিগিরদের নামেই সংরক্ষিত হয়ে গিয়েছিল, এবং এর মাধ্যমেই তারা জনসাধারণের সামনে চলে আসে (এভাবে হায়দ্রাবাদের বেশিরভাগ লোকই মনে করত যে সমস্ত পালোয়ানই চৌশ)। প্রথম দিকে, বাসিন্দারা তাদের সম্মান করত এবং জনসাধারণের সমস্যাগুলি নিষ্পত্তি করতে তাদের উৎসাহিত করা হত।
বানজারা (মুসলিম)

মুসলিম বানজারা বা তুর্কা লাম্বাদি হল একটি মুসলিম সম্প্রদায় যাদের ভারতের গুজরাট, মধ্যপ্রদেশ এবং উত্তর প্রদেশ রাজ্যে দেখতে পাওয়া যায়। এই সম্প্রদায়ের অনেক সদস্য ১৯৪৭ সালে পাকিস্তানে চলে যায় এবং করাচি ও সিন্ধুতে বসতি স্থাপন করে। তারা মকরানি নামেও পরিচিত, বিশেষ করে উত্তর প্রদেশে, এবং তারা তাদের উপাধি হিসাবে মিকরানি ব্যবহার করে। মুসলিম বানজারা বানজারি ভাষায় কথা বলে, যাকে লাম্বাদিও বলা হয়। তারা ইসলামের সুন্নি সম্প্রদায়ভুক্ত।
বানজারা হল একটি যাযাবর উপজাতি যারা মূলত রাজস্থানের মারওয়ার অঞ্চলের আদি বাসিন্দা। ঐতিহাসিকভাবে, তারা ছিল বণিক উপজাতি যারা ভারতের উত্তর পশ্চিম এবং দক্ষিণ অংশে ব্যবসা করত। এখন, তারা বেশিরভাগই অন্ধ্র প্রদেশ এবং তেলেঙ্গানায় বসবাস করে।
এরা হল ব্যবসায়ী এবং যাযাবর। তারা তাদের গৃহস্থালী বহন করে ঘুরে বেড়ায়। বানজাররা মধ্য এশিয়ার ব্যবসায়ীদের আনা শস্য ও বাদামের মতো জিনিসপত্র স্থানীয় বাজারে নিয়ে যেত।
তুর্ক বানজারাদের একটি বর্ণ পরিষদ (বিরাদারি পঞ্চায়েত) আছে, যারা ব্যভিচার এবং ধর্ষণের মতো ফৌজদারি অপরাধের নিষ্পত্তি করে। বর্ণ পরিষদের প্রধান হলেন একজন নায়েক, এবং পরিষদটি পনের জন সদস্য নিয়ে গঠিত। তারা অল ইন্ডিয়া বানজারা মুসলিম ফেডারেশনও স্থাপন করেছে, যেটি একটি ভারত ব্যাপী বর্ণ সমিতি। সম্প্রদায়টি তফসিলি উপজাতির মর্যাদা পাওয়ার জন্য প্রচারণা চালাচ্ছে, যে মর্যাদাটি ইতিমধ্যেই হিন্দু বানজারাকে দেওয়া হয়েছে। 
২০২১ সালে প্রকাশিত একটি খবরে জানা যাচ্ছে যে, মৃতদের কবর দেওয়ার জন্য জমি পাওয়া যাচ্ছেনা তাই উত্তরপ্রদেশের বেশ কিছু মুসলিম বানজারা হিন্দু ধর্মে 'পুনরায় ধর্মান্তরিত' হয়ে গেছে।
নয়ডা সেক্টর ৫১ মেট্রো স্টেশন

নয়ডা সেক্টর ৫১ মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।
রেইনবো মেট্রো স্টেশন

রেইনবো মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।
নয়ডা সেক্টর ৭৬ মেট্রো স্টেশন

নয়ডা সেক্টর ৭৬ মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।
জিএনআইডিএ অফিস মেট্রো স্টেশন

জিএনআইডিএ অফিস মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।
নয়ডা সেক্টর ১০১ মেট্রো স্টেশন

নয়ডা সেক্টর ১০১ মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।
নয়ডা সেক্টর ৮১ মেট্রো স্টেশন

নয়ডা সেক্টর ৮১ মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।
এনএসইজেড মেট্রো স্টেশন

এনএসইজেড মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।
নয়ডা সেক্টর ৮৩ মেট্রো স্টেশন

নয়ডা সেক্টর ৮৩ মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।
নয়ডা সেক্টর ১৩৭ মেট্রো স্টেশন

নয়ডা সেক্টর ১৩৭ মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।
নয়ডা সেক্টর ১৪২ মেট্রো স্টেশন

নয়ডা সেক্টর ১৪২ মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।
নয়ডা সেক্টর ১৪৩ মেট্রো স্টেশন

নয়ডা সেক্টর ১৪৩ মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।
নয়ডা সেক্টর ১৪৪ মেট্রো স্টেশন

নয়ডা সেক্টর ১৪৪ মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।
নয়ডা সেক্টর ১৪৫ মেট্রো স্টেশন

নয়ডা সেক্টর ১৪৫ মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।
নয়ডা সেক্টর ১৪৬ মেট্রো স্টেশন

নয়ডা সেক্টর ১৪৬ মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।
নয়ডা সেক্টর ১৪৭ মেট্রো স্টেশন

নয়ডা সেক্টর ১৪৭ মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।
নয়ডা সেক্টর ১৪৮ মেট্রো স্টেশন

নয়ডা সেক্টর ১৪৮ মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।
গৌরী এলো

গৌরি এলো হল একটি ভারতীয় বাংলা ভাষার টেলিভিশন ধারাবাহিক যা ভারতীয় বাংলা সাধারণ বিনোদন চ্যানেল জি বাংলায় সম্প্রচার করে এবং ডিজিটাল প্ল্যাটফর্ম জি৫- এ উপলব্ধ। ধারাবাহিকটি প্রযোজনা করেছে ক্রেজি আইডিয়াস মিডিয়া। এতে প্রধান চরিত্রে অভিনয় করেছেন মোহনা মাইতি এবং বিশ্বরূপ বন্দ্যোপাধ্যায়। এটি ২৮ ফেব্রুয়ারি ২০২২ থেকে সম্প্রচার করা হচ্ছে। 
ডাঃ ঈশান ঈশ্বরে বিশ্বাস করে না, কিন্তু গৌরী মনে মনে ঈশ্বরকে বিশ্বাস করে। গৌরীর আগমনে মন্দিরের ফটক আপনাআপনি খুলে যায়, গৌরীর প্রথম দর্শনেই দেবী কালীর মাথার ঘোমটা উঠে যায়। গল্পের পটভূমি অনুসারে, ডাক্তার বিশ্বাস করেন যে পূজা কুসংস্কার, যার উত্তরে গৌরী বলেন, "কাল থেকে হয়তো তুমি সবথেকে বেশি বিশ্বাস করতে শুরু করলে"।
নলেজ পার্ক দ্বিতীয় মেট্রো স্টেশন

নলেজ পার্ক দ্বিতীয় মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।
পরী চৌক মেট্রো স্টেশন

পরী চৌক মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।
আলফা ১ মেট্রো স্টেশন

আলফা ১ মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।
ডেল্টা ১ মেট্রো স্টেশন

ডেল্টা ১ মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।
আনজারী

আনজারী () ছিল থাইল্যান্ডের একটি এলজিবিটি বা সমকামীদের অধিকার সংস্থা। এটি ১৯৮৬ সালে একটি মহিলা সমকামী সংগঠন হিসাবে গঠিত হয়েছিল। সংস্থাটি একই লিঙ্গের আকাঙ্ক্ষাকে বোঝাতে ব্যবহৃত শব্দগুলির সংস্কার এবং সমলৈঙ্গিক বিবাহের আইনত স্বীকৃত আদায়ের জন্য জোর প্রচারণা চালিয়েছিল৷ এটি ২০১১ সালের দিকে নিষ্ক্রিয় হয়ে পড়ে।
১৯৮৬ সালে অঞ্জনা সুবর্ণানন্দ এবং চান্থলাক রাকসায়ু-সহ অল্পসংখ্যক সমকামী নারীবাদ কর্মী মিলে আনজারী গঠন করেছিল। সংস্থাটি থাইল্যান্ডসহ সারা বিশ্বের সামনে নারী আন্দোলন এবং সমকামী মহিলাদের বিভিন্ন সমস্যা তুলে ধরে। সুবর্ণানন্দ নেদারল্যান্ডে অধ্যয়নের অভিজ্ঞতা থেকে আনজারী গঠনে অনুপ্রাণিত হয়েছিলেন। আনজারীর সংগঠকরা ১৯৯০ সালে এশিয়ান লেসবিয়ান নেটওয়ার্ক নামে একটি সভার আয়োজন করেছিলেন এবং এটি ছিল এশিয়া মহাদেশে প্রথম এই ধরনের আয়োজন। আয়োজনটি আন্তর্জাতিকভাবে বিশেষ করে সমগ্র এশিয়ায় খুব সারা ফেলেছিল। আনজারীর সাফল্যের মধ্যে অন্যতম ছিল ১৯৯৬ সালে বৈষম্যমূলকভাবে রাজাভাট ইনস্টিটিউটে রূপান্তরিত লিঙ্গের সদস্যদের তালিকাভুক্তি না করার সিদ্ধান্ত বাতিল করা এবং সেদেশের স্বাস্থ্য মন্ত্রণালয়ের সমকামিতাকে প্যাথলজিকাল অবস্থা হিসাবে শ্রেণিবদ্ধ না করার সিদ্ধান্তকে বন্ধ করা। ২০১১ সালের দিকে সংস্থাটি নিষ্ক্রিয় হয়ে পড়ে।
তাইওয়ানসহ এশিয়ার অন্যান্য দেশের মতো থাইল্যান্ডেও সমকামী বিয়ের স্বীকৃতির জন্য আনজারী দীর্ঘদিন ধরে প্রচারণা চালিয়ে আসছিল। ২০১৯ সালে সিভিল এবং বাণিজ্যিক কোডে একটি আইনি চ্যালেঞ্জ করা হয়। এই বিষয়ে অঞ্জনা সুবর্ণানন্দ থমসন রয়টার্স ফাউন্ডেশনে মন্তব্য করেছিলেন যে যদি এই চ্যালেঞ্জটি ব্যর্থ হয় তবে "বিবাহের পুরানো ধারণা আরও কিছু সময়ের জন্য টিকে থাকার ঝুঁকি থাকবে"।
আনজারী একই লিঙ্গের প্রতি আকাঙ্ক্ষা বর্ণনা করতে ব্যবহৃত পারিভাষিক শব্দাবলীর উপর মনোযোগ দিয়েছিল। থাই মনোবিজ্ঞানীরা মানুষকে "রাক-টাং-পেট" (বিষমকামী) এবং "রাক-রুয়াম-পেট" (সমকামী) নামক দুই দলে ভাগ করেছিলেন। "কাটোয়ে" (রূপান্তরিত লিঙ্গ) একটি প্রাচীন থাই শব্দ, যা সেনা শিবিরের সমকামী পুরুষদের পাশাপাশি রূপান্তরিত লিঙ্গের ব্যক্তিদের বর্ণনা করার জন্যও ব্যবহৃত হয়। কখনো কখনো সমকামী পুরুষদের অবমাননা করতে কাটোয়ে ব্যবহার করা হত যেহেতু তখন সমকামী পুরুষদের প্রকৃত পুরুষ মনে করা হত না। আনজারী কর্মীরা প্রথাগত শব্দ যেমন-"টম" (বাচ) বা "ডি" (ফেমে) ব্যবহারের পরিবর্তে "ইং রাক ইং" শব্দের ব্যবহার শুরু করে যেটি দ্বারা নতুন একটি শ্রেণী পরিচিতি পায় যা কেবল "নারীদের বুঝায় যারা অন্য একজন নারীকে ভালোবাসে"। "ইং রাক ইং" এর একটি উল্লেখযোগ্য সুবিধা হল যে এটি আন্তর্জাতিক এলজিবিটি আন্দোলনের সাথে জড়িত ছিল এবং এর ফলে আনজারী স্থানীয় অ্যান্টি-এলজিবিটি সদস্যদের বিরুদ্ধে একটা শক্ত অবস্থান নিতে পেরেছিল।
আনজারী ১৯৯৫ সালে আন্তর্জাতিক সমকামী এবং লেসবিয়ান মানবাধিকার কমিশন (বর্তমানে আউটরাইট অ্যাকশন ইন্টারন্যাশনাল) থেকে ফেলিপা ডি সুজা পুরস্কার লাভ করে।
অনিতা দেলগাডো

অনিতা দেলগাডো ব্রায়োনেস (১৮৯০-১৯৬২) ছিলেন আন্দালুসিয়ার একজন স্প্যানিশ ফ্ল্যামেনকো নৃত্যশিল্পী এবং গায়ক। তিনি কাপুরথালার ভারতীয় মহারাজাকে বিয়ে করে খ্যাতি অর্জন করেছিলেন, বিয়ের পর তিনি কাপুরথালার রানি হয়েছিলেন।
তিনি ১৮৯০ সালের ৮ই ফেব্রুয়ারি মালাগায় জন্মগ্রহণ করেন। পরিবারটি মাদ্রিদে চলে আসে, সেখানে তাঁর বোন ভিক্টোরিয়ার এবং তাঁর সৌন্দর্যকে বরণ করে নেওয়া হয়। চিত্রশিল্পী জুলিও রোমেরো ডি টরেস এবং রিকার্ডো বারোয়া তাঁদের মডেল হওয়ার জন্য বলেছিলেন, কিন্তু মাত্র ১৬ বছর বয়সী হওয়ার কারণে অনিতা তা অস্বীকার করেন।
মাদ্রিদে স্পেনের ত্রয়োদশ আলফনসোর বিয়ের অনুষ্ঠানের সময়, কাপুরথালার দেশীয় রাজ্যের মহারাজা স্যার জগৎজিৎ সিং সাহেব বাহাদুর একটি ক্যাফে-কনসার্টে তাঁর নৃত্য গীত দেখেছিলেন। তিনি তাঁকে প্রলুব্ধ করে রাজকীয় বিবাহের পুরো সময় জুড়ে তাঁর সাথে ছিলেন কিন্তু রাজকীয় দম্পতির ওপর বোমা হামলার পর (৩১শে মে ১৯০৬) চলে যান। পরে অবশ্য, অনিতার বন্ধু রোমেরো দে টরেস, রামন মারিয়া দেল ভ্যালে-ইনক্লান এবং পাস্তোরা ইম্পেরিও তাঁকে প্যারিসে মহারাজার সাথে আবারও দেখা করতে রাজি করান। তিনি অনিতাকে শিক্ষিত করেছিলেন (ফরাসি সহ) যাতে তিনি তাঁর প্রতি নিজের ভালবাসা ব্যক্ত করতে পারেন। ১৯০৮ সালের ২৮শে জানুয়ারি তারিখে তাঁদের বিয়ে হয়। ভারতে শিখ বিবাহের পর, তিনি তাঁর নাম পরিবর্তন করে রানি প্রেম কৌর সাহিবা রাখেন।
তাঁরা পরে ইউরোপ এবং ভারতে ভ্রমণ করেন এবং তিনি এই সময় সম্পর্কে একটি বই লেখেন যার নাম "ইমপ্রেসিওনেস ডি মিস ভায়াজেস এ ল্যাস ইন্ডিয়াস"।
তাঁদের একটি পুত্রও জন্মায়, তাঁর নাম "মহারাজকুমার" অজিত সিং সাহেব বাহাদুর (জন্ম ২৬শে এপ্রিল ১৯০৮)। তিনি কেমব্রিজ বিশ্ববিদ্যালয়ে এবং দেরাদুনের মিলিটারি একাডেমিতে শিক্ষা লাভ করেন। তিনি আর্জেন্টিনায় ভারতীয় বাণিজ্য কমিশনারের সহকারী ছিলেন, ১৯৮২ সালে তিনি মারা যান।
প্রথম বিশ্বযুদ্ধের সময়, অনিতার স্বামী ফ্রাঙ্কো-ব্রিটিশ হাসপাতালে কাজ করতেন। মহারাজা তাঁর ষষ্ঠ স্ত্রীকে বিয়ে করার পর অনিতা তাঁর থেকে আলাদা হয়ে যান এবং ফলস্বরূপ, দেলগাডো প্যারিসে তাঁর সচিবের সাথে থাকতে শুরু করেন। কিন্তু তাঁরা গোপনে থাকতেন যাতে তাঁর ভাতা বন্ধ হয়ে না যায়। তাঁর গহনা নিয়ে ফ্রান্সে যাওয়ার পথে একটি জাহাজ ডুবে যায়। গয়নাগুলোর মূল্য কয়েক লাখ বলে জানা গেছে। তিনি ১৯৬২ সালের ৭ই জুলাই মাদ্রিদে মারা যান।
২০০৬ সালে স্প্যানিশ অভিনেত্রী পেনেলোপ ক্রুজ অভিনীত "লা প্রিন্সেসা দে কাপুরথালা" নামে অনিতার জীবনের উপর নির্মিত একটি চলচ্চিত্রের শুটিং শুরু হওয়ার কথা ছিল। তবে জগৎজিৎ সিং-এর একজন বংশধর শত্রুজিৎ সিং চিত্রগ্রহণের বিরোধিতা করেন কারণ তিনি মনে করেছিলেন যে জাভিয়ের মোরোর উপন্যাসটি সত্যকে বিকৃত করেছে, বিশেষ করে মহারাজার অনিতাকে গর্ভপাত করতে বাধ্য করার অভিযোগ অসত্য।
সতীশচন্দ্র বসু

সতীশচন্দ্র বসু (১৮৭৬ ― ৯ অক্টোবর, ১৯৪৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন বিপ্লবী, যিনি কলকাতায় বিপ্লবীদের সংগঠন অনুশীলন সমিতির অন্যতম প্রতিষ্ঠাতা ছিলেন।বিশ শতকের শুরুতে ব্রিটিশ ভারতে স্বদেশি আন্দোলনকে কেন্দ্র করে সশস্ত্র বিপ্লবের পটভূমিকায় বিপ্লবী সতীশচন্দ্র বসুর নেতৃত্বে গড়ে উঠেছিল অনুশীলন সমিতি।
সতীশচন্দ্র ব্রিটিশ ভারতের কলকাতায় জন্মগ্রহণ করেন। পিতা ছিলেন উমেশচন্দ্র বসু। সতীশচন্দ্র কলকাতার জেনারেল অ্যাসেমব্লিজ ইনস্টিটিউশন তথা বর্তমানের স্কটিশ চার্চ কলেজের ছাত্র ও স্বামী বিবেকানন্দের শাক্ত দর্শনে প্রভাবিত ছিলেন। ১৮৮২ খ্রিষ্টাব্দে বঙ্কিমচন্দ্র চট্টোপাধ্যায়ের আনন্দমঠ উপন্যাসের সূত্রে সেসময় বাঙালি তরুণ সমাজ বিপ্লবের মন্ত্রে উজ্জীবিত হয়ে উঠেছিল। সতীশচন্দ্রও তাদের কার্যকলাপে উদ্বুদ্ধ হয়ে কলেজের ব্যায়ামাগারে গড়ে তোলেন ব্রিটিশ বিরোধী 'কাশীনাথ সাহিত্য সমিতি'। তার এই সংগঠনটি মূলত 'অনুশীলন তত্ত্ব'-এর আদর্শে গড়ে উঠেছিল। সতীশচন্দ্রের ঐকান্তিক প্রচেষ্টায় সেখানে শরীর চর্চার পাশাপাশি মানসিক, নৈতিক ও আধ্যাত্মিক চর্চা হত। কিন্তু ভারতীয়দের উপর ব্রিটিশদের অমানবিক অত্যাচার ও পাশবিকতা দৃশ্য দেখে বৈপ্লবিক মনোভাবের জন্ম নেয় তরুণ সতীশচন্দ্রের মনে। এই মনোভাবের কারণেই পরবর্তীতে নিজেকে দেশমাতৃকার সেবায় নিয়োগ করেন। ইতোমধ্যে ইংল্যান্ড প্রত্যাগত ব্যারিস্টার পি মিত্র নামে পরিচিত প্রমথনাথ মিত্রর যিনি ইংল্যান্ডের পড়াশোনার সময় আয়ারল্যান্ড এবং রাশিয়ার বিপ্লবীদের কথা বিশদে জানেন এবং দেশে ফিরে ভারতকে পরাধীন মুক্ত করতে 'নিখিল বঙ্গ বৈপ্লবিক সমিতি' গঠন করার উদ্যোগ গ্ৰহণ করেন। অতঃপর সতীশচন্দ্র বসুর সঙ্গে তার সাক্ষাৎ ও পরিচয়ে ১৯০২ খ্রিষ্টাব্দের ২৪ মার্চ (১৩০৮ বঙ্গাব্দের ১০ চৈত্র সোমবার) তার 'কাশীনাথ সাহিত্য সমিতি' এবং 'নিখিল বঙ্গ বৈপ্লবিক সমিতি'-র সমন্বয়ে গঠিত হয় অনুশীলন সমিতি। প্রমথনাথ মিত্র সমিতির সভাপতি পদে বৃত হন। দেশবন্ধু চিত্তরঞ্জন দাশ, অরবিন্দ ঘোষ সুরেন্দ্রনাথ ঠাকুর সমিতির কাজে সক্রিয় ভূমিকায় ছিলেন। অন্যতম পৃষ্ঠপোষক ছিলেন স্বামী বিবেকানন্দের শিষ্যা ভগিনী নিবেদিতাও। স্বামীজির আর এক শিষ্য স্বামী সারদানন্দের সরাসরি যোগ ছিল। সতীশচন্দ্রের জাতীয়তাবাদী চিন্তা, চেতনার প্রভাবে এদের অবদান ছিল। দেহ চর্চা, লাঠি খেলা ইত্যাদিতে নিয়োজিত সতীশচন্দ্র স্বদেশী শিল্পেরও অন্যতম সমর্থক ছিলেন। অনুশীলন সমিতির লাঠি শিক্ষক ছিলেন শৈলেন্দ্রনাথ মিত্র (১৮৮১-১৯৭৪)। এই সমিতির শাখা সারা বাংলায় ছড়িয়ে পড়েছিল। 
পরবর্তীতে পুলিনবিহারী দাসের পরিচালনায় ঢাকা অনুশীলন সমিতি বিশেষ খ্যাতি লাভ করেছিল। সমিতির যে শাখা "যুগান্তর" নামে পত্রিকা পরিচালনা করত তা ক্রমে যুগান্তর দল নামে সমধিক খ্যাত হয়।
১৯৪৮ খ্রিষ্টাব্দের ৯ই অক্টোবর কলকাতায় অসুস্থ হয়ে মৃত্যুবরণ করেন বিপ্লবী সতীশচন্দ্র বসু।
ডিজিটাল বাংলাদেশ পুরস্কার

তথ্য ও যোগাযোগ প্রযুক্তি খাতে বিশেষ অবদান রাখার জন্য ব্যক্তি, দল ও প্রতিষ্ঠানকে তথ্য ও যোগাযোগ প্রযুক্তি অধিদপ্তর কর্তৃক অনুপ্রেরণা, উৎসাহ ও উদ্দীপনা যোগানো এবং স্বীকৃতি প্রদানের জন্য ডিজিটাল বাংলাদেশ পুরস্কার-এ ভূষিত করা হয়।
ইরশাদ-ই নাসওয়ান

ইরশাদ-ই নাসওয়ান ('মহিলাদের জন্য নির্দেশিকা'), আফগানিস্তানে প্রকাশিত মহিলাদের প্রথম সাময়িকী যা ১৯২১ সালে প্রতিষ্ঠিত হয়েছিল। সাময়িকীটি রাণী সোরায়া তরজি প্রতিষ্ঠা করেছিলেন। এটি আফগান সমাজের সংস্কারের জন্য রাজা ও রাণীর আধুনিকীকরণ প্রকল্পের একটি অংশ হিসাবে প্রতিষ্ঠিত হয়েছিল, এমন একটি নীতি যার মধ্যে নারীমুক্তি অন্তর্ভুক্ত ছিল এবং "ইরশাদ-ই নাসওয়ান" এর পাশাপাশি প্রথম মহিলা সমিতি আঞ্জুমান-ই হিমায়াত-ই-নিসওয়ান উভয়ই ছিল রাজকীয় সরকারের রাষ্ট্রীয় নারীবাদকে সমর্থন করার জন্য প্রতিষ্ঠিত হয়েছিল।
সাময়িকীটি সাপ্তাহিকভাবে প্রকাশিত হয় এবং "নারীর অধিকার, শিশু যত্ন, গার্হস্থ্য অর্থনীতি ও শিষ্টাচার"-এর উপর সামাজিক, রাজনৈতিক ও আন্তর্জাতিক সমস্যা, নারীর অধিকারের পাশাপাশি ফ্যাশন এবং গৃহস্থালী সম্পর্কিত টিপস নিয়ে নিবন্ধ প্রচার করেছিল। এটি নারীর সমস্যা ও সংস্কারের বিষয় এবং আফগানিস্তানের মহিলাদের ইতিহাসে একটি প্রধান অগ্রণী ভূমিকা পালন করেছে এবং এটিকে আফগানিস্তানের মহিলাদের আলোকিত করার প্রথম সংবাদপত্র হিসাবে বর্ণনা করা হয়েছে।
এটি রাণীর মা আসমা রাসম্যা দ্বারা সম্পাদিত হয়েছিল, যিনি এইভাবে আফগানিস্তানের প্রথম মহিলা সম্পাদক হয়েছিলেন ও রাণী সোরায়া নিজে মাঝে মাঝে এতে অবদান রেখেছিলেন। 
১৯২৯ সালে রাজা আমানুল্লাহ খান ও রানী সোরায়া তরজি ক্ষমতাচ্যুত হন। ক্ষমতা থেকে তাদের অপসারণের পর তাদের উত্তরসূরি হাবিবুল্লাহ গাজীর অধীনে নারী অধিকারের ওপর তীব্র প্রতিক্রিয়া দেখা দেয়। মহিলা সমিতি আঞ্জুমান-ই হিমায়াত-ই-নিসওয়ান ও "ইরশাদ-ই নাসওয়ান" নিষিদ্ধ করা হয়েছিল, মেয়েদের বিদ্যালয় বন্ধ করে দেওয়া হয়েছিল ও তুরস্কে পড়ার অনুমতি দেওয়া ছাত্রীদের আফগানিস্তানে ফেরত আনা হয়েছিল। ওড়না পরে আবার পরদায় প্রবেশ করতে বাধ্য করা হয়েছিল।
বীণা (অভিনেত্রী)

বীণা (৪ঠা জুলাই ১৯২৬ – ১৪ই নভেম্বর ২০০৪), যিনি বীণা কুমারী নামেও পরিচিত, তাঁর আসল নাম তাজৌর সুলতানা। তিনি ছিলেন একজন ভারতীয় অভিনেত্রী।
১৯২৬ সালের ৪ঠা জুলাই বীণা ব্রিটিশ ভারতের বেলুচিস্তান এজেন্সির কোয়েটায় জন্মগ্রহণ করেন। জন্মের সময় তাঁর নাম ছিল তাজৌর সুলতানা। কোন এক সময়ে, তাঁর পরিবার লাহোরে স্থানান্তরিত হয় এবং সেখানেই বসবাস করতে থাকে। 
তিনি ১৯৪৭ সালে জুনাগড়ে অভিনেতা-নায়ক আল নাসিরকে বিয়ে করেন এবং তাঁদের দুই সন্তান ছিল। আল নাসির ভোপালের একটি রাজপরিবারের সদস্য ছিলেন এবং ইতিমধ্যেই বিবাহিত ছিলেন, প্রথমে তাঁর বিয়ে হয়েছিল অভিনেত্রী মীনা শোরের সঙ্গে এবং তারপরে মনোরমার সঙ্গে। তাঁরা দুজনে একসঙ্গে কয়েকটি ছবিতে কাজ করলেও তাঁদের ছবিগুলো বক্স অফিসে একেবারেই জনপ্রিয় হয়নি। আল নাসির ১৯৫৭ সালে টিটেনাসের কারণে মারা যান।
দেশ বিভাজনের পূর্বে বীণা চলচ্চিত্রে নায়িকা চরিত্রে অভিনয় শুরু করেন। প্রায় ষোল বছর বয়সে "গরিব" এবং "গাওয়ান্ধি" (১৯৪২) ছবি দিয়ে চলচ্চিত্রে তাঁর আত্মপ্রকাশ ঘটে। "গরিব" উর্দুতে এবং "গাওয়ান্ধি" পাঞ্জাবিতে নির্মিত হয়েছিল। "গাওয়ান্ধির পরিচালক ছিলেন" মেহবুব খান। "গরিব",ছবিতে তিনি লতার ভূমিকায় অভিনয় করেছিলেন এবং "গাওয়ান্ধিতে" তিনি নায়ক শ্যামের বিপরীতে নায়িকার ভূমিকায় অভিনয় করেছিলেন। তিনি দেশ বিভাজনের পূর্বে হিন্দি এবং উর্দু চলচ্চিত্রে অভিনয়ের জন্য পরিচিত হন। তাঁর অভিনয়ের প্রথম বছরগুলিতে তিনি "নাজমা" (১৯৪৩), "ফুল" (১৯৪৫) এবং "হুমায়ূনের" (১৯৪৫) মতো চলচ্চিত্রে অভিনয় করেছিলেন। ভারত বিভাজনের আগে তাঁর শেষ চলচ্চিত্র ছিল "রাজপুতানি" (১৯৪৬), যেখানে তিনি একটি পার্শ্ব চরিত্রে অভিনয় করেছিলেন। তিনি ১৯৪৭ সালে দেশভাগের পর ভারতে থাকার সিদ্ধান্ত নেন এবং ১৯৪০-এর দশকের মাঝামাঝি থেকে শেষের দিকে, ১৯৫০, ১৯৬০, ১৯৭০-এর দশক এবং ১৯৮০-এর দশকের শুরুতে অভিনয় করেন। তিনি "হালাকু" (১৯৫৬), "চলতি কা নাম গাড়ি" (১৯৫৮), "কাগজ কে ফুল" (১৯৫৯), "তাজমহল" (১৯৬৩), "দো রাস্তে" (১০৬৯) এবং "পাকিজা"র (১৯৭২) মতো বড় প্রযোজনাগুলিতে অভিনয় করেছিলেন। "রাজিয়া সুলতান" (১৯৮৩) মুক্তির পর তিনি ১৯৮৩ সালে অবসর গ্রহণ করেন। এই শেষ ছবিতে তিনি সম্রাজ্ঞী শাহ তুরখানের চরিত্রে অভিনয় করেছিলেন।
অবসর নেওয়ার ২১ বছর পর ২০০৪ সালের ১৪ই নভেম্বর বীনা দীর্ঘস্থায়ী অসুস্থতায় ভুগে ৭৮ বছর বয়সে বম্বেতে মারা যান। ৪১ বছরের (১৯৪২ – ১৯৮৩) কর্মজীবনে তিনি ৭০টিরও বেশি কাহিনী চিত্রে অভিনয় করেছিলেন।
মজিবর রহমান (ভাষা সৈনিক)

মজিবর রহমান (জন্ম: ১৯৩৭-মৃত্যু:৫ অক্টোবর,২০২৪) হলেন বাংলাদেশী ভাষাসৈনিক ও মুক্তিযোদ্ধা। ভাষা আন্দোলনে অবদানের স্বীকৃতিস্বরূপ ২০২৩ সালে বাংলাদেশ সরকার তাকে একুশে পদকে ভূষিত করে।
মজিবুর রহমান ১ সেপ্টেম্বর ১৯৩৭ সালে রংপুর জেলার বদরগঞ্জ উপজেলার কুতুবপুর ইউনিয়নের খিয়ারপাড়ায় জন্মগ্রহণ করেন। তার পিতার নাম সেরাজ উদ্দিন ও মাতার নাম আলিমন নেছা।
১৯৪৮ সালে অষ্টম শ্রেণির ছাত্রাবস্থায় তিনি ভাষা আন্দোলনে যুক্ত হন। ১৯৫২ সালে দশম শ্রেণির ছাত্রাবস্থায় ভাষার দাবিতে আন্দোলনে যুক্ত থাকায় তার নামে ওয়ারেন্ট হয়।
১৯৭১ সালে গঠিত বদরগঞ্জের সর্বদলীয় সংগ্রাম পরিষদের যুগ্ম আহ্বায়ক হন। মাস্টার মজিবর রহমান মুক্তিযুদ্ধ চলাকালীন ৬ নাম্বার সেক্টরের অধীনে যুদ্ধে অংশ নেন। ১ এপ্রিল সৈয়দপুর সেনানিবাস থেকে ক্যাপ্টেন আনোয়ারের নেতৃত্বে ৩ শতাধিক আনসার, পুলিশ ও সেনা সদস্য বদরগঞ্জে আসেন। তিনি উক্ত বহরে অংশ নেন। তারপর বদরগঞ্জ থেকে তারা দিনাজপুরের ফুলবাড়ীতে যান। সেখানে তাদের যুদ্ধের প্রশিক্ষণ দেওয়া হয়। ৬ নং সেক্টরের কমান্ডার ক্যাপ্টেন নোয়াজেসের সঙ্গে তিনি নীলফামারীর চিলাহাটির তিনটি স্থানে গেরিলা যুদ্ধে অংশ নেন। পরে তিনি তৎকালীন প্রধানমন্ত্রী তাজউদ্দিনের সঙ্গে কলকাতায় দেখা করেন। তার নির্দেশে তিনি ভারতের কুচবিহারের টাপুরহাট যুব ক্যাম্পে সহকারী রিক্রুটিং অফিসার হিসেবে যোগ দেন। 
মজিবর রহমান ১৯৬৯ সাল থেকে ১৯৯০ সাল পর্যন্ত বদরগঞ্জ উপজেলা আওয়ামী লীগের সাধারণ সম্পাদক হিসেবে দায়িত্ব পালন করেন। তিনি বদরগঞ্জের কুতুবপুর ইউনিয়ন পরিষদের চেয়ারম্যান ছিলেন। এছাড়া কয়েক বছর বিসিআইসি এর চেয়ারম্যান হিসেবে দায়িত্ব পালন করেন। স্কাউটস আন্দোলনে যুক্ত থেকে রাষ্ট্রপতি পদকও লাভ করেন মাস্টার মজিবর রহমান।
মজিবর রহমান ১৯৫৬ সালে খাদিজা বেগমকে বিবাহ করেন। তাদের দুই ছেলে ও এক মেয়ে রয়েছে।
ঝাং হেজুন

ঝাং হেজুন (সরলীকৃত চীনা: 张德钧) একজন চীনা ব্যবসায়ী এবং ধনকুবের, যিনি ইনভার্টার প্রস্তুতকারক নিংবো ডেই টেকনোলজি প্রতিষ্ঠা করেছিলেন যা ২০২১ সালে সাংহাই স্টক এক্সচেঞ্জে প্রকাশ্যে আসে।
ফোর্বস ২০২২ সালের এপ্রিল পর্যন্ত তার মোট সম্পদের তালিকা করেছে $৪.৫ বিলিয়ন মার্কিন ডলার।
নারীস্বাস্থ্য কর্ম ও সংহতি

মহিলা স্বাস্থ্য কর্ম এবং সংহতি বা উইমেন'স হেলথ অ্যাকশন অ্যান্ড মোবিলাইজেশন (ডব্লিউএইচএএম!) হল নিউ ইয়র্ক শহর অবস্থিত একটি আমেরিকান কর্মী সংগঠন। এটি ১৯৮৯ সালে প্রতিষ্ঠিত হয়েছিল। "ওয়েবস্টার বনাম" "প্রজনন স্বাস্থ্য পরিষেবাগুলি" র মামলায় ইউএস সুপ্রিম কোর্টের রায়ের প্রতিক্রিয়ায় এটি প্রতিষ্ঠিত হয়েছিল। রায়ে বলা হয়েছিল যে গর্ভপাতের ক্ষেত্রে রাজ্যগুলি জনসাধারণের অর্থ এবং জনসাধারণের সুবিধার ব্যবহারে বাধা দিতে পারে৷ রিপ্রোডাক্টিভ রাইটস কোয়ালিশনের প্রত্যক্ষ অ্যাকশন কমিটি হিসাবে ডব্লিউএইচএএম! এর কাজ শুরু হয়েছিল, কিন্তু শীঘ্রই নিজেদের সংগঠন তৈরির জন্য এটি ভেঙে দেওয়া হয়। 
ডব্লিউএইচএএম! সরাসরি অ্যাকশন কৌশল ব্যবহার করেছিল। তারা প্রতিবাদ ব্যানার দিয়ে স্ট্যাচু অফ লিবার্টি ঢেকে দিয়েছিল এবং সুপ্রিম কোর্টের বিচারপতি ডেভিড সাউটারের নিশ্চিতকরণ শুনানির সময় ব্যাঘাত ঘটিয়েছিল। স্ট্যাচু অব লিবার্টির মুকুটের প্রথম ব্যানারে লেখা ছিল "নো চয়েস, নো লিবার্টি" অর্থাৎ কোন অভিমত নেই কোন স্বাধীনতা নেই। দ্বিতীয় ব্যানারটি স্তম্ভের পাদভূমি থেকে ঝোলানো ছিল। তাতে লেখা ছিল "গর্ভপাত হল স্বাস্থ্য়ের যত্ন, স্বাস্থ্যসেবা একটি অধিকার।"
১৯৮৯ সালে ডব্লিউএইচএএম! এর সদস্যরা এবং অ্যাক্ট আপ মিলে সমকামিতা, নিরাপদ-যৌন শিক্ষা এবং কনডম ব্যবহারের বিষয়ে চার্চের অবস্থানের প্রতিবাদে সেন্ট প্যাট্রিক ক্যাথেড্রালে একটি বিতর্কিত পদক্ষেপে অংশ নিয়েছিল। ডব্লিউএইচএএম! দুটি অতিরিক্ত 'সক্রিয় অংশগ্রহণকারী গোষ্ঠী' গঠনে সাহায্য করেছিল, তারা হল নিউ ইয়র্ক ক্লিনিক ডিফেন্স টাস্ক ফোর্স এবং চার্চ লেডিস ফর চয়েস। 
১৯৯৪ এবং ১৯৯৫ এর মধ্যে সংগঠনটি ভেঙে যায়
২০০৭ সালের হিসাবে ডব্লিউএইচএএম! এর প্রায় ৪০ টি বাক্স ভর্তি কিছু জিনিস পত্র ছিল, সেগুলি শ্রেণীবদ্ধ করা হয়েছিল কিন্তু সূচীকৃত করা হয়নি। নিউ ইয়র্ক ইউনিভার্সিটির বিশেষ সংগ্রহগুলির মধ্যে একটি ট্যামিনেন্ট গ্রন্থাগারে এগুলি ছিল। এছাড়া ২০০৫ সালে ডব্লিউএইচএএম! এর প্রাক্তন অংশগ্রহণকারীদের সাক্ষাৎকার নেওয়া হয়েছিল। এটি পরিচালনা করেছিলেন মিশিগান বিশ্ববিদ্যালয়ের ইতিহাসে ডক্টরেট প্রার্থী ট্যামার ডব্লিউ. ক্যারল। এটি করা হয়েছিল ডব্লিউএইচএএম!, অ্যাক্ট আপ, দ্য ন্যাশনাল কংগ্রেস অফ নেবারহুড উইমেন এবং মবিলাইজেশন ফর ইয়ুথ কে সংযুক্ত করে একটি গবেষণামূলক প্রবন্ধের জন্য। এই প্রবন্ধটির শিরোনাম ছিল "গ্রাসরুট ফেমিনিজম: ডাইরেক্ট অ্যাকশন অর্গানাইজিং অ্যান্ড কোয়ালিশন বিল্ডিং ইন নিউ ইয়র্ক সিটি, ১৯৫৫ - ১৯৯৫"। তাঁর মৌখিক ইতিহাস গবেষণার অংশ হিসাবে ২০০৫ সালের ১৫ই অক্টোবর তারিখে ট্যামিমেন্ট লাইব্রেরিতে,প্যানেল সদস্যদের নিয়ে এবং প্রাক্তন ডব্লিউএইচএএম! কর্মীদের নিয়ে ডব্লিউএইচএএম! একটি আলোচনা সভা অনুষ্ঠিত করেছিল। আলোচনা সভাটির ভিডিও রেকর্ডিং করা হয়েছিল, এবং এই আলোচনা সভার একটি রেকর্ডিং ডব্লিউএইচএএম!-এ রয়েছে, এর সঙ্গে রয়েছে ক্যারল দ্বারা পরিচালিত সাক্ষাৎকার থেকে পাওয়া উপকরণ। এগুলি সবই রয়েছে ট্যামিনেন্টের সংগ্রহশালায়।
স্ট্যাচু অফ লিবার্টির প্রতিবাদী ব্যানারগুলির একটি ছবি মেরিল লেভিনের তোলা।
বেকন

বেকন হল এক ধরনের লবণজাত করা শুকরের মাংস যা সাধারণত পেট বা পিঠের কম চর্বিযুক্ত অংশের বিভিন্ন টুকরা দিয়ে তৈরি করা হয়। বিশেষত প্রাতরাশের সময় এটি একটি সাইড ডিশ হিসাবে খাওয়া হয় । এছাড়াও বিএলটি স্যান্ডউইচের কেন্দ্রীয় উপাদান হিসেবে এবং সালাদের স্বাদবর্ধক হিসেবে বেকন ব্যবহৃত হয়।
বেকন বার্ডিং এবং লার্ডিং রোস্টের জন্যও ব্যবহৃত হয়, বিশেষত শিকারযোগ্য পাখির মাংসের উপর স্তরযুক্ত হয়ে রোস্ট জয়েন্টগুলোর অন্তরক বা স্বাদবর্ধক হিসেবে বেকন ব্যবহার করা যায়। বেকন (ইংরেজি: bacon) শব্দটি প্রোটো-জার্মানিক "*bakkon" থেকে উদ্ভূত, যার অর্থ "পিঠের মাংস"। 
অন্যান্য প্রাণীর মাংস যেমন গরু, ভেড়া , মুরগি, ছাগল বা টার্কির মাংস কেটে প্রক্রিয়াজাত করে বেকনের মতো তৈরি করা যায়। উদাহরণস্বরূপ টার্কি বেকনের উল্লেখ করা যায়। এই পদ্ধতি উল্লেখযোগ্য সংখ্যক ইহুদি এবং মুসলিম জনসংখ্যার এলাকায় সাধারণ কারণ উভয় ধর্মেই শুকরের মাংস খাওয়া নিষিদ্ধ । ব্যতিক্রম হিসেবে নিরামিষ বেকন যেমন সয়া বেকনও বিদ্যমান।
সিন্তি

সিন্তি বা সিন্তো হল রোমানি জাতির একটি উপগোষ্ঠী, যার অধিকাংশ সদস্যকে জার্মানি এবং মধ্য ইউরোপে পাওয়া যায়। তাদের মোট সংখ্যা প্রায় ২০০,০০০ জন। তারা ঐতিহ্যগতভাবে ভ্রমণপিপাসু জাতি ছিল। মধ্য ইউরোপের সিন্তিরা ফ্রান্সের মানুচে নামে পরিচিত একটি গ্রুপের সাথে ঘনিষ্ঠভাবে সম্পর্কিত। তারা রোমানি ভাষা সিন্তি- মানুচে বৈচিত্র্যের কথা বলে, যা শক্তিশালী জার্মান প্রভাব প্রদর্শন করে। বৃহত্তর রোমানি জনগণের মতো সিন্তি জনগণের উৎপত্তি হয় ভারতীয় উপমহাদেশে। ১১০০ সালের বিখ্যাত আরব ইতিহাসবিদ মাইদানি পশ্চিম ভারতীয় উপমহাদেশের সিন্ধু অঞ্চলের লোকদের উল্লেখ করেছিলেন। তবে সিন্ধিরা আধুনিক যুগের সিন্তিদের পূর্বপুরুষ কিনা তা স্পষ্ট নয়। এ কথা স্পষ্ট যে, সিন্তিরা অন্যান্য রোমানি জাতির মতো সাধারণত উত্তর ভারতীয় উপমহাদেশ থেকে উদ্ভূত হয়।
২০২৩ ফিফা ক্লাব বিশ্বকাপ

২০২৩ ফিফা ক্লাব বিশ্বকাপ হবে ফিফা ক্লাব বিশ্বকাপের ২০ তম সংস্করণ আসর, এটি ছয়টি মহাদেশীয় কনফেডারেশনের বিজয়ীদের এবং সেইসাথে স্বাগতিক দেশের লিগ চ্যাম্পিয়নদের মধ্যে ফিফা সংগঠিত একটি আন্তর্জাতিক ক্লাব ফুটবল টুর্নামেন্ট। টুর্নামেন্টটি ১২ থেকে ২২ ডিসেম্বর ২০২৩ পর্যন্ত সৌদি আরবে অনুষ্ঠিত হয়েছিল। ইংল্যান্ডের ম্যানচেস্টার সিটি এই আসরের চ্যাম্পিয়ন হয়েছিল।
রিয়াল মাদ্রিদ ডিফেন্ডিং চ্যাম্পিয়ন, কিন্তু ২০২২-২৩ উয়েফা চ্যাম্পিয়ন্স লিগের সেমিফাইনালে চূড়ান্ত বিজয়ী ম্যানচেস্টার সিটির কাছে বাদ পড়ার পর তারা তাদের শিরোপা রক্ষা করতে পারবে না।।
এই সংস্করণটি ইংলিশ দল ম্যানচেস্টার সিটি ব্রাজিলীয় দল ফ্লিউমিনেন্সকে ৪–০ গোলে পরাজিত করে জিতেছিল, যার মাধ্যমে তারা পরবর্তী ১৯ মাসের জন্য চ্যাম্পিয়ন হয়েছিল, যতক্ষণ না ২০২৫ সালে ৩২টি দল নিয়ে নতুন বিশ্ব ক্লাব টুর্নামেন্ট উদ্বোধন করা হয়।
যদিও ২০২৫ সালের জন্য একটি বর্ধিত, চতুর্বার্ষিক ক্লাব বিশ্বকাপের পরিকল্পনা করা হয়েছে, ২০২৩ সালের ১৩ ফেব্রুয়ারি ফিফা নিশ্চিত করেছে যে একটি ২০২৩ টুর্নামেন্ট অনুষ্ঠিত হবে। সেই মাসের শুরুতে, "ইউওএল স্পোর্টস" রিপোর্ট করেছিল যে সৌদি আরব ২০২৩ এবং ২০২৪ ক্লাব বিশ্বকাপ টুর্নামেন্ট আয়োজন করতে আগ্রহী। ১৪ ফেব্রুয়ারি, ফিফা কাউন্সিল ২০২৩ সালের টুর্নামেন্টের আয়োজক হিসেবে সৌদি আরবকে নিশ্চিত করেছে।
নোট
২৬ জুন ২০২৩ সালে জেদ্দাতে আয়োজক শহর হিসাবে নিশ্চিত হয়েছিল। রাজধানীর দুটি ভেন্যুতে অনুষ্ঠিত হবে এই টুর্নামেন্ট।
৩ নভেম্বর ২০২৩ তারিখে, ফিফা ঘোষণা করে যে টুর্নামেন্টের জন্য পাঁচজন রেফারি, দশজন সহকারী রেফারি এবং আটজন ভিডিও সহকারী রেফারি নিযুক্ত করা হয়েছে।
টুর্নামেন্টের জন্য একজন সহযোগী রেফারির নামও ঘোষণা করা হয়েছিল।
এই আসরে অংশগ্রহণকারী ৭টি ক্লাবকে সর্বোচ্চ ২৩ জন করে খেলোয়াড়ের সমন্বয়ে তাদের দলের নিবন্ধন করতে হয়েছে; যেখানে প্রত্যেক দলে অবশ্যই তিনজন গোলরক্ষক থাকা আবশ্যক। প্রত্যেক দলকে এই আসরের উদ্বোধনী ম্যাচের ২৪ ঘন্টা পূর্বে আহত হওয়ার ফলে পরিবর্তিত খেলোয়াড় অন্তর্ভুক্ত করে তাদের চূড়ান্ত দল জমা দিতে হয়েছে।
পূর্ণ সময় (৯০ মিনিট) খেলার পর যদি একটি ম্যাচ সমতায় থাকে:
উপস্থাপনা অংশীদার
ফিফা অংশীদার
টুর্নামেন্ট সহযোগী
৩টি আত্মঘাতী গোল
জুবাইদা ইয়াজদানী

জুবাইদা ইয়াজদানী (২৭ এপ্রিল ১৯২৬ – ১১ জুন ১৯৯৬) একজন ভারতীয় ইতিহাসবেত্তা ছিলেন যিনি ভারতের দাক্ষিণাত্য মালভূমি ও হায়দ্রাবাদের নিজাম রাজ্যের ইতিহাসে বিশেষজ্ঞ ছিলেন। তিনি অক্সফোর্ডে ইতিহাস অধ্যয়ন করেছিলেন এবং ভারতের প্রধানমন্ত্রী শ্রীমতি ইন্দিরা গান্ধীর সমসাময়িক ছিলেন।
জুবাইদা ইয়াজদানী ভারতের হায়দ্রাবাদে ১৯১৬ সালের ২৭ এপ্রিল জন্মগ্রহণ করেন। ইয়াজদানী অক্সফোর্ড বিশ্ববিদ্যালয়ে ভর্তি হওয়া প্রথম এশীয় নারীদের অন্যতম ছিলেন। তিনি ভারতের ইতিহাস সম্পর্কে দুটি বই ও অসংখ্য পাণ্ডিত্যপূর্ণ নিবন্ধ লিখেছেন। তার বই "হায়দ্রাবাদে হেনরি রাসেলের বসবাসের সময় ১৮১১-১৮২০' ভারতীয় সহায়ক জোট ব্যবস্থার একটি পাণ্ডিত্যপূর্ণ ব্যাখ্যা ছিল। দ্বিতীয় বই, "দ্য সেভেন্থ নিজাম: দ্য ফলন এম্পায়ার" ছিল হায়দ্রাবাদের শেষ নিজামের স্মৃতিকথা ও ব্রিটিশ রাজের সাথে ভারতীয় রাজ্যগুলির সম্পর্ককে ঘিরে থাকা সাংবিধানিক ও রাজনৈতিক জটিলতার অধ্যয়ন। তার পাণ্ডিত্য মূল নথির শ্রমসাধ্য ব্যবহারের উপর ভিত্তি করে বিষয়গুলি অনুসন্ধান করেছিল, নথিগুলি যা পূর্ববর্তী তদন্তকারীদের দ্বারা উপেক্ষা করা হয়েছিল। গভীরভাবে কাগজপত্রের সংরক্ষণ ইয়াজদানির পাণ্ডিত্য প্রচলিত ইতিহাসকে চ্যালেঞ্জ করে।
ইয়াজদানী নাজির আহমদ দেহলভির উপন্যাস "তৌবাত-আল-নুসুহ" ("নুসুহর অনুতপ্ততা: একশ বছর আগে একটি মুসলিম পরিবারের গল্প") উর্দু থেকে ইংরেজিতে অনুবাদের তত্ত্বাবধান করেন। উনবিংশ শতাব্দীর শেষের দিকে ভারতের মুসলমানদের জীবন নিয়ে এটি একটি গুরুত্বপূর্ণ সাহিত্যকর্ম।
ইয়াজদানী ভারতের হায়দ্রাবাদের কলেজে তিন দশকেরও বেশি সময় ধরে শিক্ষকতা করেছেন, যেখানে তিনি মহিলাদের জন্য একটি কলেজের অন্যতম প্রধান প্রতিষ্ঠাতা ছিলেন। তিনি লন্ডনে হায়দ্রাবাদ স্কুল ফর ল্যাঙ্গুয়েজ অ্যান্ড সায়েন্স চালু করেন, প্রাথমিক, নিম্ন ও মাধ্যমিকে শিক্ষার্থীদের উর্দুতে শিক্ষাদানের পাশাপাশি ইংরেজি, গণিত, কম্পিউটার শিক্ষা, ফরাসি ও আরবি পাঠ্যক্রমের বিষয়গুলি প্রাথমিক থেকে ও এবং এ স্তরের শিক্ষার্থীদেরও শিক্ষাদান করেন।
আফগানিস্তানের নারীদের বিপ্লবী সমিতি

আফগানিস্তানের নারীদের বিপ্লবী সমিতি (ফার্সি : جمعیت انقلابی زنان افغانستان, "জামিআত-ই এনকেলাবি-ই জান-ই আফগানিস্তান", পশতু :د افغانستان د ښڅو انقلابی جمعیت) হল আফগানিস্তানে কাবুল অবস্থিত একটি নারী সংগঠন। সংগঠনটি নারীর অধিকার ও ধর্মনিরপেক্ষ গণতন্ত্র প্রচার করে। এটি ১৯৭৭ সালে একজন আফগান শিক্ষার্থী কর্মী মীনা কেশ্বর কামাল দ্বারা প্রতিষ্ঠিত হয়েছিল, যিনি তার রাজনৈতিক কর্মকাণ্ডের জন্য ফেব্রুয়ারি ১৯৮৭ সালে নিহত হন। অহিংস কৌশল সমর্থনকারী দলটির প্রাথমিক কার্যালয় আফগানিস্তানের কাবুলে ছিল, কিন্তু তারপর ১৯৮০-এর দশকের গোড়ার দিকে পাকিস্তানে চলে যায়।
সংগঠনটির লক্ষ্য আফগানিস্তানের নারীদের রাজনৈতিক ও সামাজিক উভয় কার্যক্রমে সম্পৃক্ত করা, যার লক্ষ্যে নারীদের জন্য মানবাধিকার অর্জন এবং আফগানিস্তানের সরকারের বিরুদ্ধে গণতান্ত্রিক ও ধর্মনিরপেক্ষ পদ্ধতিতে, মৌলবাদী নীতির ভিত্তিতে নয়, যাতে নারীরা সম্পূর্ণভাবে অংশগ্রহণ করতে পারে। আরএডব্লিউএ বহুপাক্ষিক নিরস্ত্রীকরণের জন্যও প্রচেষ্টা চালায়। দলটি ১৯৭৭ সাল থেকে সমস্ত আফগান সরকার ব্যবস্থার বিরোধিতা করেছিল: আফগানিস্তানের গণতান্ত্রিক প্রজাতন্ত্র, আফগানিস্তানের ইসলামিক স্টেট, আফগানিস্তানের ইসলামিক এমিরেট (১৯৯৬-২০০১), ইসলামিক রিপাবলিক অফ আফগানিস্তান (২০০১-২০২১), এবং ইসলামিক আমিরাত। আফগানিস্তানের (২০২১ থেকে)।
আরএডব্লিউএ প্রথম ১৯৭৭ সালে কাবুলে মানবাধিকার ও সামাজিক ন্যায়বিচারের জন্য লড়াইরত আফগান নারীদের একটি স্বাধীন সামাজিক ও রাজনৈতিক সংগঠন হিসেবে সূচিত হয়। সংস্থাটি তখন তার কাজের কিছু অংশ আফগানিস্তান থেকে পাকিস্তানে স্থানান্তরিত করে এবং আফগান মহিলাদের জন্য কাজ করার জন্য সেখানে তাদের মূল ঘাঁটি স্থাপন করে।
আরএডব্লিউএ মীনা কেশ্বর কামালের নেতৃত্বে একদল আফগান নারী কর্তৃক প্রতিষ্ঠিত হয়েছিল। ২১ বছর বয়সে, তিনি নারীদের শিক্ষিত করার কাজের মাধ্যমে আরএডব্লিউএ-এর ভিত্তি স্থাপন করেছিলেন। ১৯৭৯ সালে, কামাল সোভিয়েত দখলদারিত্ব এবং আফগানিস্তানের সোভিয়েত সমর্থিত সরকারের বিরুদ্ধে অভিযান শুরু করেন। ১৯৮১ সালে, তিনি একটি দ্বিভাষিক ম্যাগাজিন "পেয়াম-ই-জান" ("নারী বার্তা") চালু করেন। একই বছরে, তিনি ফরাসি সোশ্যালিস্ট পার্টি কংগ্রেসের জন্য ফ্রান্স সফর করেন। তিনি আফগান শরণার্থী শিশুদের জন্য স্কুল, পাকিস্তানে শরণার্থী মহিলাদের জন্য হাসপাতাল এবং হস্তশিল্প কেন্দ্রও প্রতিষ্ঠা করেছিলেন। তার কার্যকলাপ ও দৃষ্টিভঙ্গি, সেইসাথে সরকার ও ধর্মীয় মৌলবাদীদের বিরুদ্ধে তার কর্মকাণ্ডের জন্য তাকে ১৯৮৭ সালের ৪ই ফেব্রুয়ারি হত্যা করা হয়েছিল।
ক্রান্তিকারী আদিবাসী মহিলা সংগঠন

ক্রান্তিকারী আদিবাসী মহিলা সংগঠন ভারত ভিত্তিক একটি নিষিদ্ধ মহিলা সংগঠন। ক্রান্তিকারি আদিবাসী মহিলা সংগঠন (কেএএমএস) হল আদিবাসী মহিলা সংগঠনের (এএমএস) উত্তরসূরি। মাওবাদীরা ১৯৮৬ সালে এএমএস-এর ভিত্তি স্থাপন করেছিল।
ক্রান্তিকারী আদিবাসী মহিলা সংগঠনের নিবন্ধিত সদস্যের সংখ্যা প্রায় ৯০,০০০ জন, যা নিবন্ধিত সদস্যের সংখ্যার ক্ষেত্রে এটিকে ভারতের শীর্ষস্থানীয় মহিলা সংস্থাগুলির মধ্যে স্থান দেয়। কিন্তু, রাহুল পণ্ডিতা, ২০১১ সালে, দাবি করেছিলেন যে ক্রান্তিকারী আদিবাসী মহিলা সংগঠনের সদস্যদের সংখ্যা প্রায় ১,০০,০০০ জন। কেএএমএস নারীদের মুখোমুখি হওয়া বিভিন্ন সামাজিক সমস্যা মোকাবেলায় মনোনিবেশ করে। ক্রান্তিকারী আদিবাসী মহিলা সংগঠন-এর সদস্যরা সমাজে নারীদের অপহরণ এবং তাদের ইচ্ছার বিরুদ্ধে বিয়ে করতে বাধ্য করা, বহুবিবাহ ইত্যাদির মতো সমাজের নারীদের বিরুদ্ধে কুপ্রথার বিরুদ্ধে বিদ্রোহ করে। সংগঠনের সদস্যারা ঋতুস্রাবের সময় মহিলাদের গ্রাম থেকে দূরে থাকতে এবং বনে আশ্রয় নিতে বাধ্য করার "আদিবাসী" ঐতিহ্যের বিরুদ্ধেও প্রচারণা চালিয়েছে। সদস্যারা তাদের সম্প্রদায়ের মধ্যে পুরুষতান্ত্রিক মানসিকতার বিরুদ্ধে অবস্থান নেয়। দণ্ডকারণ্যে, "আদিবাসী" পুরুষরা মহিলাদের জমিতে বীজ বপন করার অনুমতি দেয়নি, কিন্তু যখন ক্রান্তিকারী আদিবাসী মহিলা সংগঠন-এর সদস্যরা কমিউনিস্ট পার্টি অফ ইন্ডিয়া (মাওবাদী) এর সাথে যোগাযোগ করে, পার্টি সমস্যাটি সমাধানের জন্য (আদিবাসীদের সাথে) বৈঠক করে। সভা চলাকালীন, "আদিবাসী" পুরুষরা তাদের ভুল স্বীকার করেছে এবং এই ধরনের কার্যকলাপ থেকে বিরত থাকার সিদ্ধান্ত নিয়েছে, তারা এখনও তাদের রেজোলিউশন অনুশীলনে আনতে পারেনি। যাইহোক, সিপিআই (মাওবাদী) নিশ্চিত করেছে যে মহিলাদের বীজ বপন করার, শাকসবজি বাড়াতে এবং চেক ড্যাম নির্মাণের অনুমতি দেওয়া হয়েছে "সাধারণ জমিতে, যা "জনতা সরকারের" অন্তর্গত" (জনগণের সরকার)।
বস্তারে, কেএএমএস সদস্যরা পুলিশের নৃশংসতা তুলে ধরতে শত শত সংখ্যায় সমাবেশ করেছিল, এবং পুলিশের "শারীরিকভাবে মোকাবিলা" করার জন্য কয়েকবার উপস্থিতির সংখ্যা হাজার হাজার হয়েছে।
অরুন্ধতী রায় লিখেছেন,
সংগঠনের সদস্যরা জোরপূর্বক অভিবাসন এবং অন্যান্য রাজনৈতিক সমস্যাগুলির মতো সমস্যাগুলিও সমাধান করে। রায় বলেছেন যে কেএএমএসও দণ্ডকারণ্য অঞ্চলে খনির বিরোধিতা করে আসছে।
কেএএমএস-এর একজন প্রবীণ কর্মী অরুন্ধতী রায়কে বলেছিলেন যে সালওয়া জুদুম সদস্যদের দ্বারা "বর্বরতুল্য যৌন অঙ্গচ্ছেদ" এবং ধর্ষণের শিকার হওয়ার পরে, সংগঠনের বেশ কয়েকজন সদস্যা কেএএমএস ছেড়ে সিপিআই-য়ে (মাওবাদী) যোগ দিয়েছেন। বেশ কিছু মেয়ে, যারা কেএএমএস-এর সদস্যা ছিল না কিন্তু সালওয়া জুদুম সদস্যদের দ্বারা কেএএমএস সদস্যদের উপর অত্যাচারের সাক্ষী ছিল, তারাও মাওবাদীদের সাথে যোগ দিয়েছে।
কানুন-ই-বানোয়ান

কানুন-ই-বানোয়ান (মহিলা কেন্দ্র) একটি ইরানী নারী অধিকার সংস্থা, যা ১৯৩৫ সালের ১৪ই অক্টোবর প্রতিষ্ঠিত হয়েছিল। এটি বাধ্যতামূলক হিজাবের বিরুদ্ধে কাশফ-ই হিজাব সংস্কারে গুরুত্বপূর্ণ ভূমিকা পালন করেছে।
রাষ্ট্রীয় সমর্থনে ১৯৩২ সালে দ্বিতীয় পূর্ব মহিলা কংগ্রেস নেতৃস্থানীয় নারী অধিকার সংস্থা জামিয়াত-ই নেসওয়ান-ই ভাতানখাহ দ্বারা সংগঠিত হয়েছিল। কংগ্রেস শেষ হওয়ার পর অবশ্য সংগঠনটি ভেঙে দেওয়া হয়। ইরানের রাজকীয় শাসন নারীর অধিকারকে সমর্থন করতে চেয়েছিল, যেহেতু এটি তাদের আধুনিকীকরণ কর্মসূচির একটি গুরুত্বপূর্ণ অংশ হিসাবে বিবেচিত হয়েছিল; যাইহোক, এটি নারী আন্দোলনের উপর নিয়ন্ত্রণ রাখতে চেয়েছিল।
১৯৩৫ সালে, মন্ত্রী আলী-আসগর হেকমত ইরানের নারী অধিকার আন্দোলনের নেতৃস্থানীয় প্রবীণ নারী অধিকার কর্মীদের ডেকেছিলেন এবং তাদের রাষ্ট্রীয় সমর্থনে একটি নতুন নারী অধিকার সংস্থা চালু করার প্রস্তাব দেন এবং তারা প্রস্তাবটি গ্রহণ করেন। হাজর তরবিয়াত সংগঠনের সভাপতি হন, এবং বেশ কয়েকজন বিশিষ্ট নারীবাদী সংগঠনের সদস্যা হন, তাদের মধ্যে খাদিজেহ আফজাল ভাজিরি এবং সেদিকেহ দৌলতাবাদী, ফারখরু পারসা এবং পারভিন ইতেসামি ছিলেন।
সংগঠনটি ইসলামিক পর্দার বিরুদ্ধে প্রচারণা চালায় এবং এর বিলুপ্তি প্রচার করে। এই প্রচারাভিযানটি পর্দার বিলুপ্তির জন্য স্থল প্রস্তুত করেছিল, যা রাজকীয় সরকার দ্বারা প্রস্তুত করা হয়েছিল। ১৯৩৪ সালে, সরকার ইতিমধ্যেই মেয়েদের বিদ্যালয়ে মহিলা শিক্ষকদের মধ্যে পর্দা নিষিদ্ধ করেছিল এবং ১৯৩৫ সালে, মহিলা শিক্ষার্থীদের অবগুন্ঠন মোচন করতে উত্সাহিত করা হয়েছিল। একই বছর, কানুন-ই-বানোয়ান রাষ্ট্রীয় সহায়তায় প্রতিষ্ঠিত হয় এবং অবগুন্ঠন মোচনের জন্য প্রচারণা চালায়। প্রধানত শিক্ষিত মধ্যবিত্ত ও উচ্চবিত্ত নারীদের সমন্বয়ে গঠিত সংগঠনের সদস্যরা ইতিমধ্যেই অবগুন্ঠন মোচনকে সমর্থন করেছিল এবং এর সদস্যরা তাদের সভায় উপস্থিত ছিলেন। ১৯৩৬ সালে যখন সরকার অবশেষে কাশফ-ই হিজাব সংস্কারের মাধ্যমে পর্দা উন্মোচন ও বিলুপ্তির শুরু করে, তখন কানুন-ই-বানোয়ান সংস্কারের আরও জনসমর্থক হিসেবে অংশগ্রহণ করে।
এটি ১৯৩৭ সালে কল্যাণ ও সামাজিক সেবার জন্য একটি প্রতিষ্ঠানে রূপান্তরিত হয়। কানুন-ই-বানোয়ান ইরানী নারী আন্দোলনকে ইরানী রাষ্ট্রে অন্তর্ভুক্ত করতে এবং পাহলভি যুগের অব্যাহত অস্তিত্ব রক্ষায় গুরুত্বপূর্ণ ভূমিকা পালন করেছিলেন। সমস্ত ইরানী নারী গোষ্ঠী আনুষ্ঠানিকভাবে ১৯৫৯ সালে ইরানের মহিলা সংস্থার হাই কাউন্সিলে অন্তর্ভুক্ত হয়েছিল, এটি ১৯৬৬ সাল থেকে ইরানের মহিলা সংস্থা হিসাবে পরিচিত লাভ করেছিল, যারা পাহলভি যুগে নারী নীতি হিসাবে সমর্থিত রাষ্ট্রীয় নারীবাদ পরিচালনা করেছিল।
জাগো ফাউন্ডেশন

জাগো ফাউন্ডেশন হল বাংলাদেশে ২০০৭ সালের এপ্রিল মাসে প্রতিষ্ঠিত একটি সুশীল সমাজ সংস্থা। যা দারিদ্র্যসীমার নিচে বসবাসকারী মানুষের উন্নতির জন্য কাজ করে। জাগো ফাউন্ডেশনের বর্তমানে সারা বাংলাদেশে বিস্তৃত স্কুল রয়েছে যা ৪৫০০ সুবিধাবঞ্চিত শিশুদের জন্য বিনামূল্যে পাঠদান সেবা দিয়ে যাচ্ছে। জাগোর প্রধান বার্ষিক ইভেন্টগুলোর মধ্যে একটি হল 'সর্বজনীন শিশু দিবস'। ফাউন্ডেশনের স্বেচ্ছাসেবক প্ল্যাটফর্ম 'ভলান্টিয়ার ফর বাংলাদেশ'-এর মাধ্যমে ৫০,০০০ এরও বেশি সংখ্যক স্বেচ্ছাসেবক রয়েছে যারা শিশুদের অধিকারের জন্য সচেতনতা বৃদ্ধির মাধ্যমে এই দিবসটি উদযাপন করে।
২০০৭ সালে এপ্রিলে করভি রাখসান্দ, একজন আইন স্কুলের ছাত্র, ঢাকা শহরের রায়ের বাজারের বস্তিতে বন্যার্তদের জন্য ত্রাণ বিতরণের জন্য কয়েকজন বন্ধুর সাথে একটি আন্দোলন শুরু করেন। পরবর্তীতে তিনি 'শিক্ষার মাধ্যমে দারিদ্র্য চক্র ভাঙার' আশা নিয়ে জাগো ফাউন্ডেশন প্রতিষ্ঠার জন্য এই কার্যক্রম সম্প্রসারিত করেন। যদিও জাগো মূলত ঢাকার রায়ের বাজারের শিশুদের বিনামূল্যে প্রাথমিক বিদ্যালয়ের শিক্ষা প্রদানের মাধ্যমে শুরু হয়েছিল, এটি ধীরে ধীরে সমগ্র বাংলাদেশে তার কার্যক্রম সম্প্রসারিত করতে শুরু করে।
২০০৭ সালে, জাগো ফাউন্ডেশন একটি কার্পেট এবং একটি হোয়াইটবোর্ডে ১৭ জন শিশু নিয়ে তাদের স্কুল শুরু করে। এটি বর্তমানে ১১টি সম্পূর্ণ কার্যকরী শাখা এবং ৪০০০ টিরও বেশি শিক্ষার্থীতে বিস্তৃত হয়েছে। জাগো স্কুল বাংলাদেশের অসহায় শিশুদের আন্তর্জাতিক মানের বিনামূল্যে শিক্ষা প্রদানের জন্য এ ধরনের প্রথম স্কুল। শিক্ষার প্রাথমিক পাঠ্যক্রম ইংরেজি হলেও শিক্ষার্থীদের বাংলা শেখানো হয় যাতে বাংলা ভাষায় পারদর্শী হয়ে ওঠে।
২০১১ সালের সেপ্টেম্বরে জাগো ফাউন্ডেশন একটি পাইলট প্রোগ্রাম হিসাবে তার প্রথম ডিজিটাল স্কুল শুরু করে।
ভলান্টিয়ার ফর বাংলাদেশের মাধ্যমে জাগো ফাউন্ডেশন বাংলাদেশে প্রথমবারের মতো তরুণদের আওয়াজ তোলা সহ একটি প্ল্যাটফর্ম প্রদান করে। বাংলাদেশের প্রায় ৬৪টি জেলায় স্বেচ্ছাসেবী গ্রুপ প্রতিষ্ঠার লক্ষে "ভলান্টিয়ার ফর বাংলাদেশ" কাজ করছে।
জাগো বর্তমানে মার্কিন যুক্তরাষ্ট্র, যুক্তরাজ্য, কানাডা এবং অস্ট্রেলিয়াতে সহায়ক শাখা খুলেছে। এই শাখাগুলির বেশিরভাগই স্থানীয় নাগরিকদের দ্বারা পরিচালিত হয় যারা একসময় জাগো-এর স্বেচ্ছাসেবক হিসাবে কাজ করেছিল।
রায়ের বাজার

রায়ের বাজার বাংলাদেশের রাজধানী ঢাকার একটি সুপরিচিত এলাকা। এটি সাধারণত শহরের ঐতিহাসিক এলাকাগুলির মধ্যে একটি হিসাবে বিবেচিত। রায়ের বাজার ঔপনিবেশিক আমলে সম্ভবত ১৯ শতকে স্থাপিত হয়। কুমোররাই প্রথম এখানে তুরাগ নদীর পাশে বসবাস শুরু করে। এই স্থানটি সম্ভবত রায় নামক কারো নামে নামকরণ করা হয়েছিল। নদীর তিরবর্তী হওয়ায় এই এলাকায় হাঁড়িপাতিল তৈরিতে ব্যবহৃত কাদামাটি খুঁজে পাওয়া সহজ ছিল এবং নৌকায় করে তা ছড়িয়ে দেওয়া হতো।
রায়ের বাজার বদ্ধভূমি ঢাকা জেলার বেড়িবাধ এলাকার কাছে মোহাম্মদপুরে অবস্থিত। এই এলাকাটি মূলত তুরাগ নদীর সম্প্রসারিত এলাকা। ১৯৯৬ সালের ১৪ ডিসেম্বর বঙ্গবন্ধু কন্যা প্রধানমন্ত্রী শেখ হাসিনা এখানে শহীদ বুদ্ধিজীবী স্মৃতিসৌধ স্থাপন করেন। যা ১৯৯৯ সালে সম্পন্ন হয়।
মুঘল আমলে এই স্থানটি মৃৎশিল্পের জন্য বিখ্যাত ছিল এবং এই অঞ্চলের অধিকাংশ কুমোররাই রায়ের বাজারে বাস করত, কারণ এখানে বিখ্যাত "লাল মাটি" প্রচুর পাওয়া যেত। মুঘল ও ব্রিটিশ ঔপনিবেশিক আমলে লাল কাদামাটি আশেপাশে পাওয়া যেত না। ফলে রায়ের বাজারের মৃৎশিল্পীদের এই লাল মাটি দিয়ে কাজ করার ঐতিহ্য রয়েছে। ডক্টর ওয়াইজের মতে, এই স্থানটি মুঘল আমলে "কুমারতলী" নামে পরিচিত ছিল।
১৯৭১ সালের ১৪ ডিসেম্বর রাতে ঢাকায় বাংলাদেশের অধ্যাপক, সাংবাদিক, চিকিৎসক, শিল্পী, প্রকৌশলী, লেখকসহ অনেক বুদ্ধিজীবীকে আবদ্ধ করা হয়। তাদের চোখ বেঁধে মিরপুর, মোহাম্মদপুর, নাখালপাড়া, রাজারবাগসহ শহরের বিভিন্ন স্থানে টর্চার সেলে নিয়ে যাওয়া হয়। পরে তাদের মৃত্যুদণ্ড কার্যকর করে রায়েরবাজারে জলাভূমিতে ফেলে দেওয়া হয়।
একাত্তরের শহীদ বুদ্ধিজীবীদের স্মরণে এখানে একটি স্মৃতিসৌধ তৈরি করা হয়। 'আল-বদর' এবং 'আল-শামস' গ্রুপ পশ্চিম পাকিস্তান সেনাবাহিনীকে বুদ্ধিজীবীদের খুঁজে বের করতে সাহায্য করে এবং রাতে তাদের এবং আরও অনেক নিরীহ মানুষকে হত্যা করে। হত্যাকাণ্ডের পর তারা লাশ এনে রায়ের বাজারের জলাভূমিতে ফেলে দেয়। মুক্তিযুদ্ধের পর ঢাকার জনগণ জানতে পারে যে, এখানে অনেক বড় বড় বুদ্ধিজীবী ও নিরীহ মানুষের মৃতদেহ স্তূপ করে রাখা হয়েছে।” শহীদ বুদ্ধিজীবী স্মৃতিসৌধ হল একাত্তরের শহীদ বুদ্ধিজীবীদের স্মরণে নির্মিত স্মৃতিসৌধ। স্মৃতিসৌধটি রায়ের বাজারে বদ্ধভূমিতে নির্মিত।
শ্রীবৎস

শ্রীবৎস (; ; ) একটি প্রাচীন প্রতীক, যা হিন্দুধর্ম ও অন্যান্য ভারতীয় ধর্মীয় ঐতিহ্যে শুভ বলে বিবেচিত হয়।
শ্রীবৎস অর্থ "শ্রীর প্রিয়তম", বিষ্ণুর উপাধি, এবং তাঁর সহধর্মিণী, দেবী লক্ষ্মীর উল্লেখ, যাকে শ্রী বলা হয়। এটি বিষ্ণুর বুকে একটি চিহ্ন, যেখানে তাঁর স্ত্রীর বসবাসের কথা বলা হয়েছে।
ভাগবত পুরাণ এই চিহ্নের উৎপত্তি ব্যাখ্যা করে। গল্পে বলা হয়েছে যে একসময় বেশ কিছু মহর্ষি যজ্ঞ করতে সরস্বতী নদীর তীরে জড়ো হয়েছিল। ত্রিমূর্তি সদস্যদের শ্রেষ্ঠত্ব নিয়ে এই ঋষিদের মধ্যে বিরোধ দেখা দেয়: ব্রহ্মা, বিষ্ণু বা শিব। ঋষি ভৃগুকে এই বিষয়টির সত্যতা আবিষ্কারের জন্য নিযুক্ত করা হয়েছিল এবং এই দেবতাদের আবাসে ভ্রমণের মাধ্যমে এই কাজটি গ্রহণ করেছিলেন। তিনি ব্রহ্মার দ্বারা অসম্মানিত বোধ করেছিলেন যখন পরেরটি ক্ষুব্ধ হয়েছিল যে তিনি মলের উপর বসেছিলেন যা তাকে দেওয়া হয়নি। শিব তাকে আলিঙ্গন করতে উঠলে তিনি উদ্বিগ্ন হয়ে পড়েন, যা দেবতাকেও অপরাধ দেয়। ভৃগু তখন বিষ্ণুর আবাসে যাত্রা করেন:
তিরুমালার কিংবদন্তীতে, বিষ্ণুর সহধর্মিণী লক্ষ্মী ক্ষুব্ধ হয়েছিলেন যে ঋষি তার প্রিয়তমাকে লাথি মেরেছিলেন, সেইসাথে তার স্বামীর অঞ্চলটিকে অপমান করেছিলেন যার সাথে তিনি সবচেয়ে বেশি যুক্ত। তিনি ক্রুদ্ধভাবে পৃথিবীতে অবতরণ করেন, যেখানে বিষ্ণু তাকে পদ্মাবতী রূপে দেখতে পান এবং শ্রীনিবাসের অবতারে তাকে পুনরায় বিয়ে করেন।
কথিত আছে যে বিষ্ণুর দশম অবতার কল্কি তার বুকে শ্রীবৎস চিহ্ন বহন করবেন। শ্রীবৎস হল বিষ্ণু সহস্রনামে বিষ্ণুর একটি নাম।
প্রতীকটি দেবতাকে "শ্রীবৎসলঞ্চন" নামে আরেকটি উপাধি দেয়, যার অর্থ "যার বুকে শ্রীবৎসের চিহ্ন বা দাগ আছে"।
বৌদ্ধধর্মে, শ্রীবৎসকে বলা হয় গুরুদেবতা (তিব্বতি:  যিদম) মঞ্জুশ্রী যুবকের একটি বৈশিষ্ট্য।
তিব্বতি বৌদ্ধধর্মে, শ্রীবৎস (তিব্বতি: དཔལ་བེའུ་) ত্রিভুজাকার ঘূর্ণি বা অন্তহীন গিঁট হিসাবে চিত্রিত হয়েছে। চীনা ঐতিহ্যে, বৌদ্ধ প্রার্থনার পুঁতিগুলিকে প্রায়ই এই আকারে রেশমী ঝাপ্পাগুলিতে বাঁধা হয়।
৮০ গৌণ বৈশিষ্ট্যের কিছু তালিকায় বলা হয়েছে যে বুদ্ধের হৃদয় শ্রীবৎস দ্বারা শোভিত।
জৈন মূর্তিবিদ্যায়, শ্রীবৎস প্রায়ই তীর্থঙ্কর মূর্তির বুককে চিহ্নিত করে। এটি জৈনধর্মের অষ্টমঙ্গলাগুলির মধ্যে একটি। হেমচন্দ্রের ত্রিশস্তিসালস্কাপুরুচরিত্র এবং মহাপুরাণের মতো প্রামাণিক গ্রন্থে এটিকে অষ্টমঙ্গলাগুলির মধ্যে একটি হিসেবে উল্লেখ করা হয়েছে। আচার্য দিনাকর তার মধ্যযুগীয় রচনায় ব্যাখ্যা করেছেন যে সর্বোচ্চ জ্ঞান তীর্থঙ্করদের হৃদয় থেকে শ্রীবৎস আকারে আবির্ভূত হয়েছিল তাই তারা এইভাবে চিহ্নিত হয়েছে। প্রথম শতাব্দীর উত্তর ভারতীয় জৈন ভাস্কর্যে, এটি বুকের মাঝখানে চিহ্নিত করা হয়েছে।
চ্যবন

চ্যবন () হিন্দুধর্মের একজন ঋষি। তিনি ছিলেন ভৃগুর পুত্র, যিনি উপনিষদে ভৃগু বারুণী নামেও পরিচিত, এবং চ্যবনপ্রশম নামে পরিচিত বিশেষ ভেষজ পিণ্ড বা বলবর্ধক ঔষধের মাধ্যমে পুনরুজ্জীবনের জন্য পরিচিত, যা অশ্বিনীদের দ্বারা প্রস্তুত করা হয়েছিল। মহাভারত অনুসারে, তিনি ইন্দ্রের বজ্রকে মোকাবিলা করার জন্য যথেষ্ট শক্তিশালী ছিলেন এবং অশ্বিনীগণ তাদের যজ্ঞের অংশ পাওয়ার জন্য দায়ী ছিলেন। তিনি এটি অর্জনের জন্য অসুর, মদকে সৃষ্টি করেছিলেন।
ঋগ্বেদ ৭.৬৪:৬ অনুসারে, চ্যবন একজন বৃদ্ধ ও দুর্বল ব্যক্তি যার যৌবন ও শক্তি অশ্বিনীদের দ্বারা পুনরুদ্ধার করা হয়েছিল। ঋগ্বেদ ১০.৬১:১-৩ অনুসারে,  চ্যবন হলেন তুর্বায়নের দুর্বল প্রতিপক্ষ, যিনি ইন্দ্র উপাসক পকথ রাজা, কারণ পরবর্তীরা অশ্বিনীদের কাছাকাছি ছিল।
একটি ঐতিহ্য অনুসারে, তিনি বৈবস্বত মনুর কন্যা আরুষীকে বিয়ে করেছিলেন। তাদের ছেলে ঔর্ব। অন্য একটি ঐতিহ্য অনুসারে, তিনি বৈদিক রাজা শর্যাতির কন্যা এবং বৈবস্বত মনুর নাতনী সুকন্যাকে বিয়ে করেছিলেন। তাদের দুটি পুত্র ছিল - অপনবন ও দধিচ। তাকে হরিৎ ও উদ্দালক বারুণীর পিতা হিসেবেও বিবেচনা করা হয়।
লুইস এনরিক ইয়ারুর রে

লুইস এনরিক ইয়ারুর রে (জন্ম আনু. ১৯৫১) একজন চিলীয় উত্তরাধিকারী এবং ব্যাংকার। তিনি ব্যাঙ্কো দে ক্রেডিতো ই ইনভারসিওনেসের চেয়ারম্যান হিসেবে কাজ করেন। তিনি চিলির ব্যাংকিং অ্যাসোসিয়েশনের ভাইস চেয়ারম্যান। ডিসেম্বর ২০১৬ পর্যন্ত, "ফোর্বস" অনুসারে তার মূল্য আনুমানিক সম্পত্তি US$১.৩৪ বিলিয়ন।
ইসাবেলিনো গ্রাদিন

ইসাবেলিনো গ্রাদিন (, ; ৮ জুলাই ১৮৯৭ – ২১ ডিসেম্বর ১৯৪৪) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় পেনিয়ারোল এবং উরুগুয়ে জাতীয় দলের হয়ে আক্রমণভাগের খেলোয়াড় হিসেবে খেলেছিলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেছিলেন।
ইসাবেলিনো ১৯১৫ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯২৭ সাল পর্যন্ত তিনি সর্বমোট ২৩ ম্যাচে ১০টি গোল করেছিলেন। তিনি উরুগুয়ের হয়ে সর্বমোট তিনটি দক্ষিণ আমেরিকান চ্যাম্পিয়নশিপে (১৯১৬, ১৯১৭ এবং ১৯১৯) অংশগ্রহণ করেছিলেন, যার মধ্যে ১৯১৬ এবং ১৯১৭ সালে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।
ইসাবেলিনো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।
ইসাবেলিনো গ্রাদিন ১৮৯৭ সালের ৮ই জুলাই তারিখে উরুগুয়ের মোন্তেভিদেওতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৪৪ সালের ২১শে ডিসেম্বর তারিখে, উরুগুয়ের মোন্তেভিদেওতে ৪৭ বছর বয়সে তিনি মৃত্যুবরণ করেছেন।
কুদসিয়া বেগম

কুদসিয়া বেগম, জন্মগত উধম বাই ( ১৭৬৮) ছিলেন মুঘল সম্রাট মুহাম্মদ শাহের স্ত্রী ও সম্রাট আহমদ শাহ বাহাদুরের মা। তিনি একজন প্রশাসক ছিলেন এবং ১৭৪৮ থেকে ১৭৫৪ সাল পর্যন্ত ভারতের ডি ফ্যাক্টো রিজেন্ট হিসেবে দায়িত্ব পালন করেন।
উধম বাই একজন হিন্দু বংশোদ্ভূত, পূর্বে সর্বজনীন নর্তকী ছিলেন। মান খান নামে তার এক ভাই ছিল। উমদাত-উল-মুলক, আমির খানের কন্যা খাদিজা খানম মুহাম্মদ শাহের দৃষ্টি আকর্ষণের সাথে তাকে পরিচয় করিয়ে দেন।
সম্রাট তার প্রতি এতটাই মুগ্ধ হয়েছিলেন যে তিনি তাকে একজন সম্রাজ্ঞীর মর্যাদায় উন্নীত করেছিলেন। তিনি এমন একজন মহিলা ছিলেন যার কোনও পরিমার্জন ছিল না তিনি নিজের অবস্থানের অবমাননা করেছিলেন। তিনি ১৭২৫ সালের ২৩ ডিসেম্বর মুহাম্মদ শাহের একমাত্র জীবিত পুত্র আহমদ শাহ বাহাদুরকে জন্ম দেন। তবে তার ছেলেকে মোহাম্মদ শাহের সম্রাজ্ঞী বাদশা বেগম ও সাহিবা মহল লালন-পালন করেন।
১৭৪৮ সালের এপ্রিল মাসে মুহাম্মদ শাহ মারা যান। তার পুত্র আহমদ শাহ বাহাদুর যিনি দিল্লিতে ফিরে এসে সিংহাসন দাবি করার জন্য পানিপথের কাছে সফদর জঙ্গের সাথে শিবিরে ছিলেন। সফদর জঙ্গের পরামর্শে তিনি পানিপথে সিংহাসনে অধিষ্ঠিত হন এবং কয়েকদিন পর দিল্লিতে ফিরে আসেন। আহমদ শাহ বাহাদুর একজন অকার্যকর শাসক হিসেবে প্রমাণিত হয়েছিলেন এবং তার মায়ের দ্বারা প্রবলভাবে প্রভাবিত হয়েছিলেন। একের পর এক পরাজয় ও অভ্যন্তরীণ লড়াই তার পতনের দিকে নিয়ে যায়।
পদাতিক (২০২৪-এর চলচ্চিত্র)

পদাতিক সৃজিত মুখোপাধ্যায় পরিচালিত ২০২৪ সালের একটি ভারতীয় বাংলা ভাষার জীবনীমূলক চলচ্চিত্র। ছবিটি মৃণাল সেনের জীবনীমূলক কেন্দ্র করে। ছবিটি ১৫ আগস্ট ২০২৪ সালে ভারতের স্বাধীনতা দিবসে প্রেক্ষাগৃহে মুক্তি পায়।
শুরুতে ওয়েব সিরিজ আকারে মৃণাল সেনের বায়োপিক তৈরির সিদ্ধান্ত নিয়েছিলে সৃজিত, তবে পরে মত পালটে ছবি তৈরির পরিকল্পনা করেছেন। ২০২৩ সালের ১৫ই জানুয়ারি থেকে কলকাতায় মৃণাল সেনের বায়োপিক ‘পদাতিক’-এর চিত্রগ্রহণ শুরু হয়।
বলিউডের কিংবদন্তি অভিনেতা অমিতাভ বচ্চন নিজের ফেসবুকে ‘পদাতিক’ সিনেমার পোস্টার শেয়ার করেন। তিনি সিনেমাটির জন্য চঞ্চল চৌধুরী ও সৃজিত মুখোপাধ্যায়কে শুভকামনা জানায়।
চলচ্চিত্রটি ২০২৪ সালের ১৫ই আগস্ট ভারতের স্বাধীনতা দিবসে প্রেক্ষাগৃহে মুক্তি পায়।
বিনয় কৃষ্ণ বালা

বিনয় কৃষ্ণ বালা বাংলাদেশ পুলিশে অতিরিক্ত মহাপরিচালক হিসেবে কর্মরত ছিলেন। বর্তমানে তিনি বাংলাদেশ সরকারি কর্মকমিশনের (পি. এস. সি.) সদস্য হিসেবে নিয়োজিত রয়েছেন।
তিনি গোপালগঞ্জে জন্মগ্রহণ করেন।
বিনয় কৃষ্ণ ঢাকা বিশ্ববিদ্যালয় থেকে হিসাব বিজ্ঞানে অনার্সসহ স্নাতকোত্তর সম্পন্ন করেন। পরবর্তিতে তিনি জাতীয় বিশ্ববিদ্যালয় থেকে এলএলবি ডিগ্রি লাভ করেন।
তিনি ১৯৮৮ সালে ৭তম বিসিএসের মাধ্যমে সহকারী পুলিশ সুপার পদে কর্মজীবন শুরু করেন। তিনি অতিরিক্ত ডিআইজি, সিআইডির সেন্ট্রাল ক্রাইম, বরিশাল রেঞ্জের ডেপুটি ইন্সপেক্টর জেনারেল (ডিআইজি) এবং নতুন বিভাগ প্রতিষ্ঠার সময় রংপুর রেঞ্জের প্রথম ডিআইজি ছিলেন। পুলিশ হেডকোয়ার্টার্সে তিনি নভেম্বর ২০১২ থেকে ফেব্রুয়ারি ২০১৭ পর্যন্ত ডিআইজি প্রশাসনের দায়িত্ব পালন করেন।
২০২০ সালের ৭ জানুয়ারি তিনি বাংলাদেশ সরকারি কর্ম কমিশনের সদস্য হিসেবে নিয়োগপ্রাপ্ত হন।
বিনয় কৃষ্ণ জাতিসংঘ শান্তিরক্ষা মিশনে আড়াই বছর দায়িত্ব পালন করেন। ইউনাইটেড নেশনস প্রোটেকশন ফোর্স (UNPROFOR) প্রাক্তন জুগোস্লাভিয়াতে তিনি সিআইভিপিওএল সদর দপ্তরে অপারেশন শাখার মাধ্যমে শান্তি বজায় রাখতে অবদান রেখেছিলেন। দারফুরে জাতিসংঘের আফ্রিকান মিশনে (UNAMID) তিনি সিআইভিপিওএল সদর দপ্তরে মানবাধিকারের পুলিশ প্রধান এবং প্রথম বাংলাদেশ পুলিশ কন্টিনজেন্টের কন্টিনজেন্ট কমান্ডার হিসেবে দায়িত্ব পালন করেন।
পুলিশ কর্মজীবনে তিনি দুইবার জাতিসংঘ শান্তি পদক এবং জনগণের প্রতি অসামান্য সেবার জন্য বাংলাদেশ পুলিশ পদক (বিপিএম) এবং অপরাধ নিয়ন্ত্রণে পুলিশী অভিযানে সাহসিকতার জন্য রাষ্ট্রপতি পুলিশ পদক (পিপিএম)-এ ভূষিত হন। তিনি আইজিপির অনুকরণীয় গুড সার্ভিসেস ব্যাজও অর্জন করেন।
আঙ্কারা এয়ালেত

আঙ্কারা বা অ্যাঙ্গোরার এয়ালেত, বোসোক বা বোজোকের এয়ালেত নামেও পরিচিত ( ) নামেও পরিচিত। এটি উসমানীয় সাম্রাজ্যের একটি এয়ালেত ছিলো।
১৯শ শতাব্দীর মাঝামাঝি সময়ে এই এয়ালেতের সানজাকগুলো ছিলো নিম্নোক্ত:
জেএফ (বাংলাদেশ) লিমিটেড

জেএফ (বাংলাদেশ) লিমিটেড, পূর্বে জেমস ফিনলে বাংলাদেশ নামে পরিচিত ছিল, বাংলাদেশের একটি বিশিষ্ট শিপিং এবং লজিস্টিক ব্যবসায়িক কোম্পানি। এটি ব্রিটিশ শাসনামলে একটি নেতৃস্থানীয় স্কটিশ ট্রেডিং কোম্পানি জেমস ফিনলে লিমিটেডের উত্তরসূরি।
১৯০১ সালে কোম্পানিটি বঙ্গে প্রতিষ্ঠিত হয়। ঔপনিবেশিক শাসনের অবসানের পর, জেএফ (বাংলাদেশ) লিমিটেড নামে একদল বাংলাদেশী ব্যবসায়ীর কাছে বিক্রির আগে ব্রিটিশ ফিনলে গ্রুপ ২০০৪ পর্যন্ত ৫৭ বছর কোম্পানিটি পরিচালনা করে।
২০০০ থেকে ২০০১ সাল পর্যন্ত এটি প্রধানমন্ত্রী খালেদা জিয়ার কাছ থেকে রপ্তানির জন্য স্বর্ণপদক লাভ করে।
তারা বাংলাদেশে ৫২টি বৈশ্বিক চার্টার ভেসেল কোম্পানির প্রতিনিধিত্ব করে থাকে। এটি বিশ্বজুড়ে শিপিং কোম্পানিগুলিতে নাবিক সরবরাহ করে থাকে। এটি দ্য নিউ সিলেট টি এস্টেট লিমিটেড, বারাওরা (সিলেট) টি কোম্পানি লিমিটেড, কনসোলিডেট টি অ্যান্ড ল্যান্ডস কোং (বাংলাদেশ) লিমিটেড এবং বুরজান টি এস্টেট লিমিটেডের পরামর্শক হিসেবে এবং গুদাম পরিষেবা সেবা দিয়ে থাকে।
কোম্পানিটির সদর দফতর চট্টগ্রামের আগ্রাবাদে ফিনলে হাউসে অবস্থিত।